Ciolacu, apel la muzeografi să nu boicoteze „Noaptea Muzeelor”: La șantaj, nu voi răspunde. Dacă e nevoie, voi apela la alți miniștri și avem noi grijă de muzee
Premierul Marcel Ciolacu a făcut, miercuri, un apel la muzeografi să nu boicoteze evenimentul "Noaptea Muzeelor", subliniind că problemele reclamate de aceștia pot fi rezolvate pe calea dialogului și nu printr-un "șantaj". „La șantaj, îi anunț oficial că nu voi răspunde. Dacă e nevoie, voi apela la alți miniștri și avem noi grijă de muzee în 'Noaptea Muzeelor'. Nu am nicio problemă ", a declarat premierul Ciolacu.